།
།
དེའི་ཆེད་དུ་མཁའ་འགྲོ་མ་སེངྒེའི་
གདོང་བ་ཅན་གྱི་སྒོམ་བཟླས་ཉམས་སུ་བླངས་པར་བ
་བགྱིའོ། །བརྒྱུད་འདེབས་ནི།
དཔལ་ལྡན་ཌཱ་ཀིའི་གཙོ་མོ་སེངྒེའི་གདོང༌། །རྡོ་རྗེ་གདན་པ་བ་རི་ལོ་ཙཱའི་ཞབས། །
ས་ཆེན་ཀུན་སྙིང་བསོད་ནམས་རྩེ་མོ་ལ། །གསོལ་བ་འདེབས་སོ་བྱིན་རླབས་
དངོས་གྲུབ་སྩོལ། །གྲགས་པ་རྒྱལ་མཚན་ས་སྐྱ་པཎྜི་ཏ། །འགྲོ་མགོན་འཕགས་པ་
ཞང་སྟོན་ཚོགས་སྒོམ་པ། །ཉན་ཆེན་པ་དང་ན་བཟའ་བྲག་ཕུག་པར། །གསོལ་
བ྾ ། །ཆོས་རྗེ་བསོད་ནམས་རྒྱལ་མཚན་བྲག་ཐོག་པ། །རྡོ་རྗེ་གདན་པ་ཚེ་
དབང་བཀྲ་ཤིས་ཞབས། །ཚར་ཆེན་ཆོས་རྗེ་མཁྱེན་བརྩེའི་དབང་ཕྱུག་ལ། །གསོལ་
བ྾ ། །བསོད་ནམས་མཆོག་ལྡན་ངག་དབང་རྣམ་རྒྱལ་དང༌། །རྨོར་ཆེན་གནས་
གསར་རྗེ་དང་ས་སྐྱ་པ། །ཀུན་དགའ་བློ་གྲོས་རིན་ཆེན་རྒྱལ་མཚན་ལ། །གསོལ་
བ྾ ། །བྱམས་པ་ཀུན་དགའ་བཀྲ་ཤིས་མཻ་ཏྲིའི་མཚན། །དྲིན་ཅན་བྱམས་པ་
གྲགས་པ་རྣམ་རྒྱལ་རྗེ། །ཁྱབ་བདག་སུ་དྷི་དྷྭ་ཛ་སིདྷ་ལ། །གསོལ་བ་འདེབས་སོ་
བྱིན་རླབས་དངོས་གྲུབ་སྩོལ། །རྩ་བརྒྱུད་བླ་མའི་བྱིན་རླབས་བདུད་རྩིའི་བཅུད། །
མི་ཤིགས་ཐིག་ལེར་འཁྱིལ་བས་འཕྲལ་ཡུན་གྱི། །མཆོག་ཐུན་དངོས་གྲུབ་ལྷུན་གྲུབ་
རྡོ་རྗེའི་སྲོག །ནམ་ཡང་གཞོམ་གཞིག་བྲལ་བའི་དཔལ་ཐོབ་ཤོག །མཁའ་འགྲོའི་
དབང་ཕྱུག་སིདྷ་མུ་ཁ་ཡི། །གསལ་སྣང་ང་རྒྱལ་བརྟན་པོའི་རྣལ་འབྱོར་གྱིས། །ཐ་
མལ་སྣང་ཞེན་ཀུན་རྟོག་རྒྱང་བསྲིང་སྟེ། །སྨིན་གྲོལ་ལམ་བཟང་བགྲོད་པ་མཐར་
ཕྱིན་ཤོག །གནས་སྐབས་ལས་བཞིའི་འཕྲིན་ལས་མཐའ་དག་དང་། །ཁྱད་པར་
328

ཡེ་ཤེས་ཀྱི་མཁའ་འགྲོ་མ་སེངྒེའི་གདོང་བ་ཅན་གྱི་སྒྲུབ་ཐབས་རྡོ་རྗེ་ཕ་ལམ་ཞེས་བྱ་བ་བཞུགས།
དྲག་སྦྱོར་འབར་བའི་མཚོན་འཁོར་གྱིས། །རྦོད་གཏོང་བྱད་མའི་སྲོག་རྩ་དུམ་བུ་
བརྒྱར། །བཅད་དེ་ཆོས་ལྡན་བསམ་དོན་ལྷུན་གྲུབ་ཤོག །ཚོགས་ཞིང་ནི། རང་ཉིད་
སྐད་ཅིག་གིས་མཁའ་འགྲོ་མ་སེངྒེའི་གདོང་བ་ཅན་དུ་གསལ་བའི་ཐུགས་ཀར་
པད་ཉིའི་སྟེང་དུ་ཧཱུཾ་སྔོན་པོ་དེ་ལས་འོད་ཟེར་ཕྱོགས་བཅུར་འཕྲོས་པས་བླ་མ་་་་་
དང་མཁའ་འགྲོ་མ་སེངྒེའི་གདོང་བ་ཅན་ལ་སངས་རྒྱས་དང་བྱང་ཆུབ་སེམས་་་་་་
དཔའི་ཚོགས་ཀྱིས་བསྐོར་བ་ཨོཾ་བཛྲ་ས་མཱ་ཛཿ ཨོྃ་བཛྲ་ཨཉྙཾ་ནས། ཤཔྟ་ཨཱཿཧཱུཾ། གིས་
མཆོད། དཀོན་མཆོག་གསུམ་ལ་བདག་སྐྱབས་མཆི། །སོགས་རྒྱུན་བཤགས་ལན་གསུམ།
སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་གྱུར་ཅིག སོགས་
ཚད་མེད་བཞི་བསྒོམས།
ཚོགས་ཞིང་རྣམས་རང་ལ་ཐིམ་པས་རྒྱུད་བྱིན་གྱིས་བརླབ་
པར་གྱུར། གཉིས་པ་དངོས་གཞི་ནི། སྭ་བྷཱ་ཝས་སྦྱངས། སྟོང་པའི་ངང་ལས་པཾ་ལས་པདྨ་
དང་རཾ་ལས་ཉི་མ་ལ་གནས་པའི་ཧཱུཾ་ཡིག་ལས་བྱུང་བའི་སྣ་ཚོགས་རྡོ་རྗེ་ཧཱུཾ་གི
མཚན་པ། དེ་ཡོངས་སུ་གྱུར་པ་ལས་འོག་ཏུ་རྡོ་རྗེའི་ས་གཞི་རབ་ཏུ་བརྟན་པ།
ཕྱོགས་ཀུན་ཏུ་རྡོ་རྗེའི་ར་བ་བར་མཚམས་མེད་པ་དུམ་བུ་གཅིག་ཏུ་གྱུར་པ། སྟེང་
དུ་རྡོ་རྗེའི་གུར་སྲ་ཞིང་མཁྲེགས་པའི་ནང་དུ་རྡོ་རྗེའི་བླ་རེས་བརྒྱན་པ། ཕྱི་རོལ་
དུ་ཡེ་ཤེས་ཀྱི་མེ་དྲག་ཏུ་འབར་བའི་སྲུང་བའི་འཁོར་ལོ་ཡངས་ཤིང་རྒྱ་ཆེ་བའི་་་་་་་
ནང་དུ། དུར་ཁྲོད་ཆེན་པོ་འཇིགས་ཤིང་སྐྱི་གཡའ་བས་བསྐོར་བའི་དབུས་སུ་ཨེ་
ལས་ཆོས་འབྱུང་གྲུ་གསུམ་མཐིང་ནག་གདེངས་ཀ་ཆེ་བ་གྱེན་དུ་ཕྱོགས་ཤིང་། རྩེ་
མོ་ཕྲ་བ་ཐུར་དུ་ཟུག་པའི་ནང་དུ། བཾ་ལས་སྣ་ཚོགས་པདྨ་དང་། རཾ་ལས་ཉི་མའི་
དཀྱིལ་འཁོར་གྱི་སྟེང་དུ་ཧཱུཾ་མཐིང་ནག་གསལ་ཞིང་འཚེར་བ། དེ་ལས་འོད་ཟེར་
འཕྲོས་གདུག་པ་ཅན་ཐམས་ཅད་ཚར་བཅད། སངས་རྒྱས་བྱང་སེམས་དཔའ་བོ་
329

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
མཁའ་འགྲོ་ཐམས་ཅད་ཀྱི་མཐུ་སྟོབས་ནུས་པ་རྣམས་བསྡུས་ཏེ་ཧཱུཾ་ལ་ཐིམ། དེ་
ཡོངས་སུ་གྱུར་པ་ལས་རང་ཉིད་ཡེ་ཤེས་ཀྱི་མཁའ་འགྲོ་མ་སེངྒེའི་གདོང་བ་ཅན་་
སྐུ་མདོག་མཐིང་ནག ཞལ་གཅིག་ཕྱག་གཉིས་མ། སེང་ཞལ་དྲག་ཏུ་ཁྲོས་པ། སྤྱན་
གསུམ་དམར་ལ་ཟླུམ་ཞིང་བགྲད་པ། ཞལ་གདངས་ཤིང་མཆེ་བ་རྣོ་ངར་གཙིགས་
ནས་ལྗགས་གློག་ལྟར་འཁྱུགས་པ། དབུ་སྐྲ་སྨིན་མ་སྨ་ར་ཨག་ཚོམ་དམར་སེར་
གྱེན་ཐུར་དུ་འཁྱིལ་བ་ལས་མེའི་ཚ་ཚར་འཕྲོ་བ། ཕྱག་གཡས་པས་རྡོ་རྗེ་མཚན་
པའི་གྲི་གུག་རྣོ་ངར་དང་ལྡན་པ་ནམ་མཁར་འཕྱར་ཞིང༌། ཕྱག་གཡོན་པས་ཐོད་
པ་ཁྲག་གིས་བཀང་བ་ཐུགས་ཀར་བསྣམས་པའི་གྲུ་མོ་ན་ཁ་ཊཱཾ་ག་འཛིན་པ། . མི་
མགོ་སྐམ་པོ་མཆེ་བ་ག ཙིགས་པ་ལྔས་དབུ་ལ་བརྒྱན་ཅིང་། · རློན་པ་ཁྲག་འཛག་པ་
ལྔ་བཅུས་དོ་ཤལ་བྱས་པ། ནུ་འབུར་མཐོ་ཞིང་རབ་ཏུ་རྒྱས་པ། རིན་པོ་ཆེ་དང
རུས་པའི་རྒྱན་ལྔས་བརྒྱན་པ། སྟག་ལྤགས་རློན་པའི་ཤམ་ཐབས་གསོལ་བ།
ཞབས་གཡས་བསྐུམས་ཤིང་གཡོན་བརྐྱངས་པའི་གར་སྟབས་ཀྱིས་དགྲ་བགེགས་་་
རྣམས་ཀྱི་ངོ་བོ་མི་རོ་དམར་སེར་དབུགས་བྲལ་མ་ཐག་པ་མགོ་བོ་གཡོན་དུ་
བསྟན་པ་གན་རྐྱལ་དུ་བསྒྱེལ་བའི་སྙིང་གར་བརྫེས་པ། སྐུ་ལས་སྐྱེས་པའི་ཡེ་ཤེས་
ཀྱི་མེ་འ བ ར ་བ འི ་དབུས་ན་བཞུགས་པར་གྱུར་པའི་དཔྲལ་བར་ཨོཾ་དཀར་པོ།
མགྲིན་པར་ཨཱཿདམར་པོ། ཐུགས་ཀར་ཧཱུཾ་སྔོན་པོ། ཐུགས་ཀའི་ཧཱུཾ་ལས་འོད་ཟེར་
འཕྲོས་པས་འོག་མིན་མཁའ་སྤྱོད་ཨྱོན་ལ་སོགས་པའི་གནས་ནས་མཁའ་འགྲོ་མ་་་
སེངྒེའི་གདོང་བ་ཅན་ལ་སངས་རྒྱས་བྱང་སེམས་དཔའ་བོ་མཁའ་འགྲོའི་ཚོགས་
ཀྱིས་བསྐོར་བ་ཨོཾ་བཛྲ་ས་མཱ་ཛཿ ཞེས་པས་སྤྱན་དྲངས། ཨོཾ་ཌཱ་ཀི་ནཱི་སིདྷ་མུ་ཁ་ས་པ་རི་
ཝཱ་ར་ཨཎྷཾ་ཨཱཿཧཱུྃ། ཨོཾ་བཛྲ་པུཥྤ་སོགས་ནས། ཤཔྟ་ཨཱཿཧཱུཾ། གི་བར་གྱིས་མཆོད། ཛཿཧཱུཾ་བཾ་ཧོཿ
330

ཡེ་ཤེས་ཀྱི་མཁའ་འགྲོ་མ་སེངྒེའི་གདོང་བ་ཅན་གྱི་སྒྲུབ་ཐབས་རྡོ་རྗེ་ཕ་ལམ་ཞེས་བྱ་བ་བཞུགས།
ཞེས་པས་རང་ལ་བསྟིམ། སླར་ཡང་ཐུགས་ཀའི་ཧཱུཾ་ལས་འོད་ཟེར་འཕྲོས་པས་དབང་གི་
ལྷ་རིགས་ལྔ་འཁོར་དང་བཅས་པ་ཨོཾ་བཛྲ་ས་མཱ་ཛཿ ཞེས་པས་སྤྱན་དྲངས། ཨོཾ་པཉྩ་ཀུ་
ལ་ས་པ་ར་ཝཱ་ར་ཨཉྙཾ་སོགས་ཀྱིས་མཆོད། དེ་བཞིན་གཤེགས་པ་ཐམས་ཅད་ཀྱིས་
བདག་ལ་མངོན་པར་དབང་བསྐུར་བ་བསྩལ་དུ་གསོལ། ཞེས་གསོལ་བ་བཏབ་
པས། དབང་གི་ལྷ་རྣམས་ཀྱིས་ཨོཾ་བཛྫཱི་བྷ་ཝ་ཨ་བྷི་ཥིཉྩ་ཧཱུཾ། ཞེས་གསུངས་ཤིང་
བུམ་པའི་ཆུས་སྤྱི་བོ་ནས་དབང་བསྐུར། སྐུ་གང་དྲི་མ་དག ཆུའི་ལྷག་མ་ཡར་ལུད་
པ་ལས་སྤྱི་བོར་མི་བསྐྱོད་པའི་ངོ་བོ་རྡོ་རྗེ་སྔོན་པོ་རྩེ་ལྔ་པས་དབུ་བརྒྱན་པར་གྱུར་
པར་བསམ། མཆོད་པ་ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཨ་ལས་
བྱུང་བའི་ཐོད་པ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་མཆོད་པ་ཁྱད་པར་
གསུམ་ལྡན་དུ་གྱུར། ཨོཾ་ཨཿཎྷཾ་ཨཱཿཧཱུཾ། ཨོཾ་བཛྲ་པུཥྤ་ཞེས་པ་ནས། བཛྲ་ཤཔྟ་ཨཱཿཧཱུཾ། གི་བར་
གྱིས་བྱིན་གྱིས་བརླབས། ཨོཾ་ཌཱ་ཀི་ནི་སིདྷ་མུ་ཁ་ཨཉྙཾ་པྲ་ཏཱི་ཙྪ་ཧཱུྃ་སྭཱཧཱ། ཞེས་པ་ནས། ཤཔྟ་པྲ་
ཏཱི་ཙྪ་ཧཱུཾ་སྭཱཧཱ། ཞེས་པའི་བར་གྱིས་མཆོད། དཔལ་ལྡན་རྡོ་རྗེ་མཁའ་འགྲོ་མ། །མཁའ་འགྲོ་
མ་ཡི་འཁོར་ལོས་བསྒྱུར། །ཡེ་ཤེས་ལྔ་དང་སྐུ་གསུམ་ཉིད། །འགྲོ་བ་སྐྱོབ་ལ་ཕྱག་
འཚལ་ལོ། །ཞེས་པའམ། གདོད་ནས་རྣམ་དག་སྟོང་པའི་དབྱིངས་ཉིད་ལས། །རྔམ་
འཇིགས་དྲག་མོར་ཁྲོས་པའི་རྣམ་འགྱུར་གྱིས། །ནག་ཕྱོགས་བདུད་དཔུང་ཐལ་
བར་རློག་མཛད་མ། །གནས་གསུམ་མཁའ་འགྲོའི་གཙོ་ལ་ཕྱག་འཚལ་བསྟོད། །ཅེས་
པས་བསྟོད། དེ་ནས། རང་གི་སྙིང་གར་ཉི་གདན་གྱི་སྟེང་དུ་ཧཱུཾ་ཡིག་མཐིང་ནག་གི་
མཐར་སྔགས་ཕྲེང་ཁ་དོག་ནག་པོས་བསྐོར་བ་ལས་འོད་ཟེར་མེ་དཔུང་ལྟ་བུ་་
དཔག་ཏུ་མེད་པ་འཕྲོས། ལུས་ཀྱི་ནང་ཐམས་ཅད་ཁྱབ། ནད་གདོན་སྡིག་སྒྲིབ་
331

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བྱད་ཁ་རྦོད་གཏོང་མི་དང་མི་མ་ཡིན་གྱི་གནོད་པ་ཐམས་ཅད་རེག་པ་ཙམ་གྱིས་
ཚར་བཅད། བླ་མ་ཡི་དམ་མཁའ་འགྲོའི་བྱིན་རླབས་ནུས་མཐུ་ཐམས་ཅད་འོད་
ཟེར་གྱི་རྣམ་པར་བསྡུས་ནས་རང་ལ་ཐིམ་པས་རྒྱུད་བྱིན་གྱིས་བརླབས་པར་གྱུར་་
པར་བསམས་ལ། ཨཿཀཿསཿམཿརཿཙཿཤཿདཿརཿསཿམཿརཿཡཿཕཊཿ ཅེས་བསྙེན་སྔགས་ཅི་
ནུས་བཟླ། གསུམ་པ་ནི། མཇུག་ཏུ་མཆོད་བསྟོད་མདོར་བསྡུས་བྱ། དེ་ནས། བཅོམ་ལྡན་འདས་མ་ཡེ་
ཤེས་ཀྱི་མཁའ་འགྲོ་མ་སེངྒེའི་གདོང་བ་ཅན་གྱིས་བདག་ཅག་འཁོར་དང་བཅས་་་
པ་ལ་ཕ་རོལ་གྱི་བསམ་སྦྱོར་ལོག་པར་ལྟ་བའི་མི་དང་མི་མིན་གྱི་གནོད་པ་ཐམས་་
ཅད་ཕྱིར་བཟློག་ཅིང་། མཆོག་དང་ཐུན་མོང་གི་དངོས་གྲུབ་མ་ལུས་པ་བསྩལ་དུ་
གསོལ། དེ་ནས་བཟློག་པ་བྱེད་ན། རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས་པས།
རང་བཞིན་གྱི་གནས་ནས་ཡེ་ཤེས་ཀྱི་མཁའ་འགྲོ་མ་སེངྒེའི་གདོང་བ་ཅན་ལ་་
མཁའ་འགྲོ་མ་བྱེ་བ་འབུམ་སྡེའི་ཚོགས་ཀྱིས་བསྐོར་བ་དང་། གཞན་ཡང་བླ་མ་ཡི་
དམ་སངས་རྒྱས་བྱང་སེམས་ཆོས་སྐྱོང་སྲུང་མའི་ཚོགས་དང་བཅས་པ་མདུན་གྱི་་་
ནམ་མཁར་བཛྲ་ས་མཱ་ཛཿ དུས་གསུམ་རྒྱལ་བ་མ་ལུས་སྐྱེད་མཛད་མ། ། དམ་
ཉམས་དགྲ་བགེགས་ཐལ་བར་རློག་མཛད་མ། །ཡེ་ཤེས་མཁའ་འགྲོ་སེངྒེའི་གདོང་
ཅན་མ། །བསྟན་སྐྱོང་ཆེན་མོ་འཁོར་བཅས་གཤེགས་སུ་གསོལ། །ཚར་གསུམ་བརྗོད།
སྤྱན་དྲངས་པའི་ལྷ་ཚོགས་དེ་རྣམས་རང་གི་མགོན་སྐྱབས་དང་དཔུང་གཉེན་གྱི་་་
ཚུལ་དུ་མདུན་གྱི་ནམ་མཁར་བཞུགས་པར་གྱུར་པར་བསམས། རང་གི་སྙིང་གར་ཉི་མ་ལ་
གནས་པའི་ཧཱུཾ་ཡིག་གི་མཐར་སྔགས་ཕྲེང་གིས་བསྐོར་བ་ལས་འོད་ཟེར་དུས་མཐའི་མེ་ལྟ་བུ་ཚ་ཞིང་རབ་ཏུ་་་
འབར་བ་འཕྲོས། རང་དང་བླ་མ་ལ་སོགས་བསྒྲུབ་བྱ་གཞན་ལ་གནོད་བྱེད་ཀྱི་དགྲ་བགེགས་བྱད་མ་རྦོད་
གཏོང་ལ་སོགས་པ་ཐམས་ཅད་བསྲེགས་པར་མོས་ཤིང་།
མཐེབ་མཛུབ་ཀྱིས་ཕྲེང་བ་ཕྱིར་བཅད་པ་དང་
332

ཡེ་ཤེས་ཀྱི་མཁའ་འགྲོ་མ་སེངྒེའི་གདོང་བ་ཅན་གྱི་སྒྲུབ་ཐབས་རྡོ་རྗེ་ཕ་ལམ་ཞེས་བྱ་བ་བཞུགས།
མཉམ་དུ་མཛུབ་མོ་དངུལ་གྱི་གཏན་པ་དང་མཐེ་བོང་གསེར་གྱི་སྟ་རེར་གསལ་བའི་བར་དུ་བྱད་མ་རྦད་
འདྲེ་སོགས་ཀྱི་མགོ་བོ་བཅད་པ་མདུན་གྱི་མཁའ་འགྲོ་མ་རབ་ཏུ་ཁྲོས་པའི་ཞལ་དུ་སྟོབ་པར་བསམས་ནས།
ཨཿཀཿསཿམཿ ཞེས་སོགས་དང་། ལྷ་སྲིན་སྡེ་བརྒྱད་མི་དང་མི་མ་ཡིན་པའི་བྱད་ཁ་རྦོད་
གཏོང་ཐམས་ཅད་བྱད་མ་གནོད་བྱེད་ཀྱི་སྟེང་དུ། ཨེ་ས་བྷྱོཿབྷྱོཿབཟློག་བཟློགཿ ཅེས་
པ་བཏགས་ཏེ་བཟླ། ཡང་ན་སྔགས་མགོ་མཇུག་ལྡོག་ལ་བཟླས་ཀྱང་ལེགས་པར་འགྱུར་རོ། །དེ་ནས། རང་
མཁའ་འགྲོ་མར་གསལ་བའི་ལག་པ་གཡས་གཡོན་གྱི་གྲི་གུག་དང་ཐོད་ཁྲག་་
ཡོངས་སུ་གྱུར་པ་ལས། གཡས་ཀྱི་མཐིལ་ན་ཉི་མའི་དཀྱིལ་འཁོར་དང་། གཡོན་གྱི་
བླ་མ་
མཐིལ་ན་ཟླ་བའི་དཀྱིལ་འཁོར་ཡོངས་སུ་གསལ་བར་གྱུར་པར་བསམས་ལ།
ཡང་དག་པ་ཡོངས་ཀྱི་དགེ་བའི་བཤེས་གཉེན་རྣམས་ཀྱི་བཀའ་བདེན་པ་དང་།
སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་བཀའ་བདེན་པ་དང་། ཡི་དམ་
དཀྱིལ་འཁོར་གྱི་ལྷ་ཚོགས་རྣམས་ཀྱི྾། དཔལ་མགོན་དམ་པ་ཆོས་སྐྱོང་བའི་
སྲུང་མ་རྣམས་ཀྱི྾། ཁྱད་པར་དུ་ཡང་ཡེ་ཤེས་ཀྱི་མཁའ་འགྲོ་མ་སེངྒེའི་གདོང་
བ་ཅན་ལ་སོགས་པ་མཁའ་འགྲོ་མ་བྱེ་བ་འབུམ་གྱི་བཀའ་བདེན་པའི་བྱིན་རླབས་
ཀྱིས། དཔལ་ལྡན་བླ་མ་དམ་པ་རྣམས་དང༌། དགེ་འདུན་གྱི་སྡེ་འདི་རྣམས་དང་།
རྣལ་འབྱོར་པ་བདག་ལ་གནོད་ཅིང་འཚེ་བར་བྱེད་པའི་འབྱུང་བོ་མི་དང་མི་མ་་་་་
ཡིན་པ་ཐམས་ཅད་ཀྱི་བསམ་པ་ངན་པ་དང་སྦྱོར་བ་རྩུབ་པ་ཐམས་ཅད་ཐལ་་་་་་་
བའི་རྡུལ་དུ་བརླག་པར་གྱུར་ཅིག ཅེས་པ་ལན་གསུམ་བརྗོད་ནས་ཐལ་མོ་བརྡབ་པའི་བཟློག་པ་
བྱ་ཞིང་། དེའི་ཚེ་དམིགས་པ་ནི། རང་མཁའ་འགྲོ་མར་གསལ་བའི་ལག་མཐིལ་གྱི་ཉི་ཟླ་བརྡབས་པའི་བར་དུ་
དགྲ་བགེགས་བྱད་མ་ལ་སོགས་པ་ཉེར་འཚེ་ཐམས་ཅད་ཐལ་བ་བཞིན་དུ་ཕྱེ་མར་བཏགས་ནས་བརླག་པར་་
བསམས། དེ་ནས་རྩ་སྔགས་ཀྱི་གཤམ་དུ། ཏྲི་ར་ཙ་ས་མ་ཡ་བྱད་མའི་སྲོག་ལ་གཏུབས། ཅེས་
བཏགས་ལ་ཅུང་ཟད་བཟླ། དེ་ནས། མཁའ་འགྲོ་བྱེ་བའི་ཚོགས་རྣམས་ཀྱིས། །དགྲ་བགེགས་
333

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བྱད་མ་ཐམས་ཅད་ཀྱི། །ལུས་ངག་ཐལ་བའི་རྡུལ་དུ་རློགས། །རྣམ་ཤེས་ཆོས་ཀྱི་
དབྱིངས་སུ་དྲོངས། །ཞེས་ལན་གསུམ་བརྗོད་ནས་གནོད་བྱེད་ཀྱི་ལུས་ངག་ཐལ་བར་བརླགས་ཏེ་རྣམ་
ཤེས་ཆོས་ཀྱི་དབྱིངས་སུ་འཕངས་པའི་མོས་པ་བྱ་ཞིང་འདི་དག་གི་ཚེ་རྒྱུའི་ཀུན་སློང་གནོད་བྱེད་ལ་དམིགས་
པའི་སྙིང་རྗེ་དྲག་པོ་དང༌། དུས་ཀྱི་ཀུན་སློང་དང་། སྔ་ཕྱི་ཐམས་ཅད་དང་ཁྱད་པར་མཇུག་ཏུ་མི་དམིགས་